দুনিয়া কাপানো খবরগুলো পড়ে মাতৃভূমির জন্যে ইদানিং বেশ গর্ববোধ করছি। তবে যে গতিতে খবরগুলো বেরুচ্ছে তার সাথে তাল মেলাতে অনেকের মত আমারও বেশ কষ্ট হচ্ছে তা অকপটে স্বীকার করছি। বিজয় দিবসের প্রাক্কালে আমাদের মুক্তিযুদ্বের মহান রাজাকার মাওলানা মতিউর রহমান নিজামী এবং সাংগ পাংগরা সদম্ভে ঘোষনা দিলেন, আমরা যাখন স্বাধীনতা এনেছি তা রক্ষা করব এই আমরাই। প্রথমে  ভেবেছিলাম মাওলানা বোধহয় পাকিস্তানের কথা বলছেন, পাকিস্তানের স্বাধীনতা রক্ষার মহান দায়িত্ব উনাদের এ ব্যাপারে কারও কোন দ্বিমত থাকার কথা নয়। বিজয় দিবসের প্রাক্কালে পাকিস্তান রক্ষার এই সুলাইমানী হুমকি শুনে প্রথমে শিউড়ে উঠেছিলাম, ভাবলাম শেখ রহমান আর বাংলা ভাইদের প্রেত্মতারা কি একহয়ে জেহাদ ঘোষনা দিল বাংলাদেশী নাখোদাদের বিরুদ্বে!